ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
7 రోజులుగా దేశంలో రోజుకు కొత్త కేసులు 20 వేల లోపే
మరణాలు వేగంగా తగ్గుముఖం, 20 రోజులుగా 300 లోపు
22 రాష్ట్రాల్లో జాతీయ సగటు కంటే తక్కువ మరణాల శాతం
తొలివిడత సేకరించిన కోవిషీల్డ్, కొవాక్సిన్ టీకా రాష్ట్రాలకు కేటాయింపు
దేశంలో రోజూ నమోదవుతున్న కొత్త కేసుల సంఖ్య గణనీయంగా తగ్గుతూ ఉండగా గత 7 రోజులుగా రోజువారీ కెసులు 20 వేల లోపే ఉంటున్నాయి. గడిచిన 24 గంటలలో కేవలం 16,946 కొత్త కోవిడ్ పాజిటివ్ కేసులు నమోదయ్యాయి. అదే సమయంలో 17,652 మంది కోలుకున్నారు. దీంతో చికిత్సలో ఉన్నవారి సంఖ్య నికరంగా 904 తగ్గింది.
భారతదేశంలో రోజువారీ కోవిడ్ మరణాలు తగ్గుదల బాటలో సాగుతున్నాయి. గడిచిన 20 రోజులుగా సగటున రోజుకు 300 లోపు మరణాలు నమోదవుతూ ఉన్నాయి.
దేశంలో కోవిడ్ బాధితులలో మరణాల శాతం 1.44% గా నమోదైంది. 22 రాష్ట్రాలు, కేంద్ర పాలిత ప్రాంతలలో మరణాల శాతం జాతీయ సగటు కంటే తక్కువగా ఉంది.
ప్రస్తుతం దేశవ్యాప్తంగా కోవిడ్ చికిత్స పొందుతున్న వారి సంఖ్య 2,13,603కు తగ్గింది. మొత్తం పాజిటివ్ కెసులలో వీరి వాటా ప్రస్తుతం 2.03% కు తగ్గింది. 25 రాష్ట్రాలు, కేంద్ర పాలిత ప్రాంతాలలో సగటు చికిత్సలో ఉన్న బాధితుల సంఖ్య 5,000 లోపు ఉంది.
భారతదేశంలో కోవిడ్ నుంచి కోలుకున్నవారి మొత్తం సంఖ్య 1,01,46,763 కు చేరింది. కోలుకున్నవారి శాతం 96.52% కు చేరింది. కేరళలో అత్యధికంగా ఒక్క రోజులోనే 5,158 మంది కోలుకోగా, మహారాష్టలో 3,009 మంది, చత్తీస్ గఢ్ లో 930 మంది కోలుకున్నట్టు నమోదయ్యారు.
కొత్తగా నిర్థారణ జరిగిన కేసులలో76.45% మంది ఏడు రాష్టాలకు చెందినవారు కాగా కేరళలో అత్యధికంగా 6,004 కేసులు, మహారాష్టలో 3556 కేసులు, కర్నాటకలో 746 కేసులు వచ్చాయి.
గడిచిన 24 గంటలలో 198 మంది కోవిడ్ బాధితులు మరణించారు. వారిలో 75.76% మంది కేవలం ఆరు రాష్టాలకు చెందినవారే ఉన్నారు. వీరిలో అత్యధికంగా మహారాష్ట్రలో 70 మంది మరణించగా, కేరళలో 26 మంది, పశ్చిమ బెంగాల్ లో 18 మంది చనిపోయారు.
ఈ నెల 16న ప్రారంభిస్తున్న భారీ టీకాల కార్యక్రమానికి దేశం సన్నద్ధమైంది.
తొలివిడతగా సేకరించిన కోవిషీల్డ్, కొవాక్సిన్ టీకాలు కోటీ 65 లక్షల డోసులు కాగా వీటిని అన్ని రాష్ట్రాలు, కేంద్రపాలిత ప్రాంతలలోని ఆరోగ్య సిబ్బంది, కార్యకర్తల నిష్పత్తికి అనుగుణంగా కేటాయించారు. అందువలన టీకా డోసుల కేటాయింపులో రాష్ట్రాలపట్ల ఎలాంటి వివక్షకూ తావులేదు. అదే సమయంలో టీకాల సరఫరాలకు లోటు లేదని, అలాంటి భయాలు అర్థం లేనివని కూడా కేంద్రం స్పష్టం చేసింది.
ఒక్కోరోజుకు ఒక్కో చోట కనీస 100 టీకాలు వేసేట్టు చూడాలని, టీకామందులో కనీసం 10 శాతం వృధా కావచ్చునన్న నుందస్తు అంచనాతో అదనంగా అందుబాటులో ఉండేటట్టు చూసుకోవాలని కూడా రాష్ట్రాలకు కేంద్రం సలహా ఇచ్చింది. అందువలన అనవసరమైన అత్యాశ అంచనాలతో హడావిడి చెయ్యవద్దని కూడా హితవు చెప్పింది.
టీకాల కార్యక్రమం పుంజుకొని ముందుకు వెళ్ళేకొద్దీ టీకాలిచ్చే ప్రదేశాల సంఖ్య పెంచుకుంటూ పోవాలని కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు సూచించింది.
గనుల మంత్రిత్వ శాఖ
కీలక ఖనిజాలు నిరంతరాయ సరఫరాకు కృషి కీలక ఖనిజాల అన్వేషణపై జిఎస్ఐ మరింత దృష్టి
కీలక, వ్యూహాత్మక ప్రాధాన్యతగల ఖనిజాలైన లిథియం , కోబాల్ట్, వంటి వాటిని గుర్తించి, అవి ఇతర దేశాల నుంచి మన దేశానికి నిరంతరాయంగా సరఫరా జరిగేలా చూసేందుకు, ఖనిజ్ బిదేశ్ ఇండియా లిమిటెడ్  పేరుతో ఒక సంయుక్త భాగస్వామ్య సంస్థను ఏర్పాటుచేయడం జరిగింది. ఇందులో మూడు కేంద్ర ప్రభుత్వరంగ సంస్థలైన నేషనల్ అల్యూమినియం కంపెనీ లిమిటెడ్, హిందూస్థాన్ కాపర్ లిమిటెడ్, ఖనిజాన్వేషణ, సంప్రదింపుల సంస్థ ఉన్నాయి.
కె.ఎ.బి.ఐ.ఎల్ ప్రస్తుతం, విదేశాల నుంచి కీలక ఖనిజాలైన లిథియం , కోబాల్ట్  ల ను విదేశాల నుంచి సమకూర్చుకునేందుకు గల అవకాశాలను పరిశీలిస్తోంది. ఇందుకు సంబంధించి, ఆస్ట్రేలియా, అర్జెంటీనా, చిలీ వంటి దేశాల నుంచి దీర్ఘకాలికంగా ఈ ఖనిజాలను తెప్పించుకునేందుకు అక్కడి వివిధ కంపెనీలు,ప్రాజెక్టుల ద్వారా చర్యలు చేపడుతున్నారు.
ఖనిజ మంత్రిత్వశాఖ ఈ ఖనిజాల అన్వేషణపై తీవ్ర దృష్టి పెట్టింది. ఇందుకు సంబంధించి, దేశంలోని జియోలాజికల్ సర్వే ఆఫ్ ఇండియా , ఇతర ఖనిజాన్వేషణ సంస్థలతో కలసి కీలక ఖనిజాల రంగంలో దేశం స్వావలంబన సాధించేందుకు కృషి చేస్తోంది. ఖనిజ మంత్రిత్వశాఖ ఇటీవల దేశానికి అవసరమైన కీలక ఖనిజాల జాబితాను గుర్తించింది. తద్వారా ఈ ఖనిజాల విషయంలో తగిన నిర్ణయాలు తీసుకోవడానికి వీలు కలుగుతుంది. అలాగే హరిత, పరిశుభ్రమైన ఇంధనాల దిశగా దేశం పరివర్తన సాధించడానికి వీలు కలుగుతుంది. కీలక ఖనిజాలు నిరంతరాయంగా సరఫరా అయ్యేలా చూసేందుకు అమెరికా ఏర్పాటు చేసిన ఖనిజ భద్రతా భాగస్వామ్యం లో ఇండియా భాగస్వామి గా ఉంది. ఇందులో అమెరికాతో పాటు ఆస్ట్రేలియా, కెనడా, ఫిన్లాండ్, ఫ్రాన్స్, జర్మనీ, ఇటలీ, జపాన్, నార్వే, రిపబ్లిక్ ఆఫ్ కొరియా, స్వీడన్, యునైటెడ్ కింగ్డం, యూరోపియన్ యూనియన్లు ఉన్నాయి.
ఈ సమాచారాన్ని కేంద్ర బొగ్గు, గనులు,పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి ,రాజ్యసభకు ఇచ్చిన లిఖిత పూర్వక సమాధానంలో తెలిపారు.
రక్షణ మంత్రిత్వ శాఖ
దేశంలోని దక్షిణాది చివరన ఉన్న ఇందిరా పాయింట్ని సందర్శించిన రక్షణ మంత్రి శ్రీ రాజ్నాథ్ సింగ్
అండమాన్ & నికోబార్ దీవుల పర్యటన భాగంగా సందర్శించిన రక్షణ మంత్రి
అండమాన్ & నికోబార్ దీవులకు తన రెండు రోజుల పర్యటన చివరి రోజున రక్షణ మంత్రి శ్రీ రాజ్నాథ్ సింగ్ జనవరి 06, 2023న దేశంలోని దక్షిణాది కొనగా చెప్పబడే ఇందిరా పాయింట్ని సందర్శించారు. ఆయన వెంట కమాండర్-ఇన్-చీఫ్ అండమాన్ అండ్ నికోబార్ కమాండ్  లెఫ్టినెంట్ జనరల్ అజయ్ సింగ్ ఉన్నారు. ఈ సందర్భంగా శ్రీ రాజ్నాథ్ సింగ్ రక్షణ సన్నద్ధతను సమీక్షించారు. ఈ ప్రాంతంలో జాతీయ ప్రయోజనాలను పరిరక్షించడాన్ని కొనసాగించాలంటూ మంద్రి దళాలను ప్రోత్సహించారు. ఇందిరా పాయింట్ గ్రేట్ ఛానల్ వెంబడి ఉంది, దీనిని ప్రముఖంగా 'సిక్స్ డిగ్రీ ఛానల్' అని పిలుస్తారు, ఇది అంతర్జాతీయ ట్రాఫిక్కు ప్రధాన షిప్పింగ్ లేన్. సాయుధ దళాల బలమైన ఉనికి ఈ ప్రాంతంలో నికర భద్రతా ప్రదాతగా తన బాధ్యతను మరింత మెరుగ్గా నిర్వహించడానికి భారతదేశాన్ని సన్నద్ధం చేస్తుంది. మార్గ మధ్యలో రక్షణ మంత్రి కార్ నికోబార్ ద్వీపం మరియు క్యాంప్బెల్ బే వద్ద ఆగారు, అక్కడ క్షేత్ర స్ధాయి పరిస్థితుల గురించి తెలుసుకున్నారు. రక్షణ మంద్రి ఇక్కడ అండమాన్ మరియు నికోబార్ కమాండ్లోని జాయింట్ సర్వీసెస్ ట్రూప్లతో కూడా సంభాషించారు. సాటిలేని ధైర్యసాహసాలు మరియు నిబద్ధతతో దేశానికి సేవ చేస్తున్నందుకు వారిని ప్రశంసించారు. రక్షా మంత్రికి సదరన్ గ్రూప్ ఆఫ్ అండమాన్ మరియు నికోబార్ దీవుల భూభాగం గురించి బాగా తెలుసుకున్నారు. అతను ఐఎన్ఎస్ బాజ్ను సందర్శించి, సైనికులతో సంభాషించారు. జనవరి 05, 2023న, రక్షణ మంత్రి పోర్ట్ బ్లెయిర్లోని అండమాన్ & నికోబార్ కమాండ్ ప్రధాన కార్యాలయాన్ని సందర్శించారు. అక్కడ కమాండ్ యొక్క కార్యాచరణ సంసిద్ధతను మరియు కార్యాచరణ ప్రాంతాలలో మౌలిక సదుపాయాల అభివృద్ధిని గురించి సమీక్షించారు. జనవరి 2019 తర్వాత ఇందిరా పాయింట్కి రక్షా మంత్రి రావడం ఇదే తొలిసారి. ఈ సుదూర ద్వీపాలు ఇండో-పసిఫిక్కు సమీపంలో ఉన్న దృష్ట్యా వ్యూహాత్మక సిగ్నలింగ్తో పాటు, ఏ&ఎన్ కమాండ్ను రక్షణ మంత్రి పర్యటన సుదూర మరియు మారుమూల ద్వీపాలలో మోహరించిన దళాలకు ప్రేరణ కలిపించింది. ఏ&ఎన్ కమాండ్ 21 ఏళ్ల విజయవంతమైన ఇంటిగ్రేటెడ్ థియేటర్ కమాండ్ అని పేర్కొనడం సముచితం, ఇది ఇప్పుడు జాతీయ స్థాయిలో ప్రణాళిక చేయబడింది.
ప్రధాన మంత్రి కార్యాలయం
తమిళ నాడు యొక్క విఖ్యాతసంస్కృతి ని చూసుకొని యావత్తు దేశం గర్వపడుతోంది: ప్రధాన మంత్రి
యావత్తు దేశం తమిళ నాడు యొక్క విఖ్యాత సంస్కృతి ని చూసుకొని గర్విస్తోంది అని ప్రధాన మంత్రి శ్రీ నరేంద్ర మోదీ అన్నారు. చిరకాలానుభవం కలిగిన నటుడు శ్రీ రజినీకాంత్ ట్వీట్ కు ప్రధాన మంత్రి సమాధానాన్ని ఇచ్చారు. పార్లమెంట్ నూతన భవనం లో తళుకులీననున్న సెంగొల్ ను గురించి శ్రీ రజినీకాంత్ తన ట్వీట్ లో వివరించారు.
ప్రధాన మంత్రి తమిళ భాష లో చేసిన ఒక ట్వీట్ లో ఈ క్రింది విధం గా పేర్కొన్నారు:
“தமிழ்நாட்டின் புகழ்பெற்ற கலாச்சாரத்தில் ஒட்டுமொத்த தேசமும் பெருமை கொள்கிறது. புதிய நாடாளுமன்றக் கட்டிடத்தில் இந்த தலைசிறந்த மாநிலத்தின் கலாச்சாரம் பெருமைக்குரிய இடத்தைப் பெறுவது உண்மையிலேயே மகிழ்ச்சி அளிக்கிறது. #MyParliamentMyPride”
రక్షణ మంత్రిత్వ శాఖ
మూడు రోజుల పర్యటనకు వచ్చిన బంగ్లాదేశ్ ఆర్మీ చీఫ్
జనరల్ ఎస్ ఎం షఫీయుద్దీన్ అహ్మద్, ఆర్మీ స్టాఫ్ చీఫ్, బంగ్లాదేశ్ ఆర్మీ 2023 ఏప్రిల్ 27 నుండి 29 వరకు మూడు రోజుల పర్యటన కోసం భారతదేశానికి వచ్చారు. ఈ పర్యటన సందర్భంగా, ఆయన భారతదేశ సీనియర్ సైనిక మరియు పౌర నాయకత్వాన్ని కలుసుకుంటున్నారు. ఆయన భారతదేశం బంగ్లాదేశ్ ల మధ్య రక్షణ సంబంధాలు మరింత మెరుగుపడడానికి మార్గాలను చర్చిస్తారు.
భారతదేశం మరియు బంగ్లాదేశ్ 1971 విముక్తి యుద్ధం సమయంలో సహకారం మరియు మద్దతు యొక్క చారిత్రక వారసత్వాన్ని గుర్తుచేసుకుంటాయి. రక్షణ రంగాల్లో క్రియాశీల సంబంధాలు సర్వీస్ చీఫ్ల స్థాయిలో ఉన్నత-స్థాయి చర్చలు, రక్షణ కార్యదర్శులు, ట్రైల ద్వారా ప్రారంభ వార్షిక రక్షణ సంభాషణలు సేవలు మరియు సేవా-నిర్దిష్ట సిబ్బంది చర్చలు ఈ పర్యటన లో భాగం. బంగ్లాదేశ్ ముక్తి జోధాలు మరియు భారతీయ యుద్ధ అనుభవజ్ఞుల సందర్శనలు ప్రతి సంవత్సరం డిసెంబర్లో ఢాకా మరియు కోల్కతాలో విజయ దినోత్సవ వేడుకలను జరుపుకుంటారు.
జనరల్ షఫీయుద్దీన్ అహ్మద్ 26 ఏప్రిల్ 2023 సాయంత్రం చీఫ్ ఆఫ్ డిఫెన్స్ స్టాఫ్ జనరల్ అనిల్ చౌహాన్ను కలిశారు.
బంగ్లాదేశ్ ఆర్మీ చీఫ్ తన పర్యటనను నేషనల్ వార్ మెమోరియల్ వద్ద పుష్పగుచ్ఛం ఉంచి భారత సాయుధ దళాలలో మరణించిన వీరులకు నివాళులు అర్పించడం ద్వారా ప్రారంభించారు. జనరల్కు సౌత్ బ్లాక్ లాన్స్లో గార్డ్ ఆఫ్ హానర్ అందించారు, ఆ తర్వాత ఆయన ఆర్మీ స్టాఫ్ చీఫ్ జనరల్ మనోజ్ పాండేను కలుసుకున్నారు. రెండు దేశాల మధ్య సమగ్ర వ్యూహాత్మక భాగస్వామ్యంలో భాగంగా ఇంటర్ఆపరేబిలిటీ, శిక్షణ, ఉగ్రవాద వ్యతిరేక సహకారం మరియు మొత్తం ద్వైపాక్షిక సహకారాన్ని మెరుగుపరచడం మరియు బలోపేతం చేయడం వంటి వివిధ అంశాలపై ఆర్మీ చీఫ్లు చర్చించారు.
జనరల్ షఫీయుద్దీన్ అహ్మద్ తర్వాత జనరల్ అనిల్ చౌహాన్, చీఫ్ ఆఫ్ డిఫెన్స్ స్టాఫ్, అడ్మిరల్ R హరి కుమార్, చీఫ్ ఆఫ్ నేవల్ స్టాఫ్, ఎయిర్ మార్షల్ ఏ పీ సింగ్, వైస్ చీఫ్ ఆఫ్ ఎయిర్ స్టాఫ్, డిఫెన్స్ సెక్రటరీ మరియు విదేశాంగ కార్యదర్శిని కలిశారు. డిపార్ట్మెంట్ ఆఫ్ డిఫెన్స్ ప్రొడక్షన్ మరియు ఆర్మీ డిజైన్ బ్యూరో ద్వారా భారత స్వదేశీ రక్షణ పరికరాల తయారీ పర్యావరణ వ్యవస్థ గురించి కూడా ఆయనకు వివరించారు. సెంటర్ ఫర్ యునైటెడ్ నేషన్స్ పీస్ కీపింగ్ , భారతదేశం మరియు బంగ్లాదేశ్ ఇన్స్టిట్యూట్ ఆఫ్ పీస్ సపోర్ట్ ఆపరేషన్స్ ట్రైనింగ్  మధ్య యూ ఎన్ శాంతి పరిరక్షక కార్యకలాపాలు మరియు శిక్షణా సహకారం కోసం ''అమలుచేసే ఏర్పాటు'' పర్యటన సందర్భంగా రెండు సైన్యాల మధ్య సంతకం చేశారు.
బంగ్లాదేశ్ ఆర్మీ చీఫ్ 29 ఏప్రిల్ 2023న ఆఫీసర్స్ ట్రైనింగ్ అకాడమీ, చెన్నైలో పాసింగ్ అవుట్ పరేడ్కు రివ్యూయింగ్ ఆఫీసర్. ఆయన ఆఫీసర్స్ ట్రైనింగ్ అకాడమీ మ్యూజియాన్ని సందర్శించి, పాసింగ్ అవుట్ కోర్సులోని క్యాడెట్లతో సంభాషిస్తారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమంలో భాగంగా ఇప్పటివరకు 70.75 కోట్ల వాక్సిన్ డోస్లు వేయడం జరిగింది.
గత 24 గంటలలో 37,875 కొత్త కేసులు నమోదయ్యాయి.
మొత్తం కేసులలో క్రియాశీల కేసులు 1.18 శాతం గా ఉన్నాయి.
ఇండియాలో క్రియాశీల కేస్లోడ్ 3,91,256 గా ఉంది.
రికవరీ రేటు ప్రస్తుతం 97.48 శాతం గా ఉంది.
గత 24 గంటలలో కోలుకున్నవారు 39,114. దీనితో మొత్తం కోలుకున్న వారి సంఖ్య 3,22,64,051 కు చేరిక.
వారపు పాజిటివిటి రేటు 2.49 శాతం. ఇది గత 75 రోజులుగా3 శాతం కంటే తక్కువగా ఉంది.
రోజువారి పాజిటివిటి రేటు 2.16 శాతం. ఇది గత 9 రోజులుగా 3 శాతం కంటే తక్కువగా ఉంది.
ఇప్పటివరకు మొత్తం 53.49 కోట్ల కోవిడ్ నిర్ధారణ పరీక్షలు నిర్వహించడం జరిగింది.
యువజన వ్యవహారాలు, క్రీడల మంత్రిత్వ శాఖ
రెజ్లింగ్ జాతీయ ఛాంపియన్ షిప్ పోటీలలో కోవిడ్ నిబంధనల ఉల్లంఘన పై నివేదిక కోరిన - ఎస్.ఏ.ఐ.
కరోనా వైరస్ మహమ్మారి నెలకొని ఉన్న ప్రస్తుత పరిస్థితుల నేపథ్యంలో క్రీడా పోటీలను నిర్వహించడానికి రూపొందించిన ఎస్.ఓ.పి. లలో పేర్కొన్న విధంగా, సామాజిక దూరం పాటించాలన్న నిబంధనలు, ఇతర విధానాలను, నోయిడా స్టేడియంలో, జనవరి 23వ తేదీన జరిగిన రెజ్లింగ్ జాతీయ ఛాంపియన్ షిప్ పోటీలలోఉల్లఘించారన్న మీడియా కథనాలను, భారత క్రీడా ప్రాధిఖార సంస్థ, పరిగణలోకి తీసుకుంది.
ఈ విషయమై, ఎస్.ఏ.ఐ. డైరెక్టర్ జనరల్ సందీప్ ప్రధాన్ మాట్లాడుతూ, "మేము, ఈ విషయాన్ని, భారత రెజ్లింగ్ సమాఖ్య దృష్టికి తీసుకువెళ్ళి, క్రీడా పోటీల నిర్వహణలో ఎస్.ఓ.పి. నిబంధనలను ఖచ్చితంగా పాటించాలని తెలియజేశాము. నిబంధనల ఉల్లంఘన జరిగిందన్న ఆరోపణలపై, సోమవారం నాటి కల్లా నివేదిక సమర్పించాలని కూడా మేము సమాఖ్యను కోరడం జరిగింది. ప్రోటోకాల్ నిబంధనలను తప్పనిసరిగా పాటిస్తామని, ఈ సందర్భంగా సమాఖ్య హామీ ఇచ్చింది." అని పేర్కొన్నారు.
క్రీడాకారుల  భద్రతను నిర్ధారించడానికి, కోవిడ్ ప్రోటోకాల్ నిబంధనలను ఖచ్చితంగా పాటించాలని, జాతీయ క్రీడా సమాఖ్యలన్నింటికీ తెలియజేయాలని కూడా, భారత ఒలింపిక్ అసోసియేషన్ను ఎస్.ఏ.ఐ. కోరింది.
PIB Headquarters
ఖనిజాలు దేశ ప్రగతికి ఆయువు పట్టు : టి.వి.కె రెడ్డి భూగర్భ విజ్ఞాన శాస్త్రం గురి౦చి మరి౦త అవగాహన పెరగాలి : వె౦కటేశ్వర రావు
ఖనిజాలు దేశ ప్రగతికి ఆయువు పట్టు లా౦టివని, మన దేశ ఆర్థిక వ్యవస్థకు ఖనిజాలు ఊతమిస్తాయని పత్రికా సమాచార కార్యాలయ అదనపు డైరెక్టర్ జనరల్ శ్రీ టి.వి.కె రెడ్డి అన్నారు. మన దేశ౦తో పాటు వివిధ దేశాలకు చె౦దిన విద్యార్థులకు భారతీయ భూ విజ్ఞాన సర్వేక్షణ శిక్షణ స౦స్థ ద్వారా ఖనిజ అన్వేషణ లో శిక్షణ అ౦దిస్తున్నారని ఆయన అన్నారు. కవాడిగూడలోని కే౦ద్ర ప్రభుత్వ సముదాయ౦లో పత్రికా సమాచార కార్యాలయ ఆధ్వర్య౦లో ఏర్పాటుచేసిన విలేకరుల సమావేశ౦లో ఆయన ఈ వివరాలను తెలియజేశారు.
భూగర్భ విజ్ఞాన శాస్త్రం గురి౦చి మరి౦త అవగాహన పెరగాల్సిన అవసరము౦దని భారతీయ భూ విజ్ఞాన సర్వేక్షణ శిక్షణ స౦స్థ డిప్యూటి డైరెక్టర్ జనరల్ శ్రీ సి.ఎచ్. వె౦కటేశ్వర రావు అన్నారు. సమావేశ౦లో ఆయన మాట్లాడుతూ భూ విజ్ఞాన సర్వేక్షణ శిక్షణ స౦స్థ 1976 లో హైదరాబాద్ ప్రధాన కార్యాలయ౦గా స్థాపి౦చబడి అ౦తర్జాతీయ స్థాయిలో శిక్షణ కార్యక్రమాలు నిర్వహిస్తూ, శాస్త్రవేత్తలకు కావలసిన భూగర్భ విషయ పరిజ్ఞానమును అ౦దిస్తో౦దని, భూ విజ్ఞాన పరిశోధనలకు అవసరమైన నైపుణ్యాలను పె౦పొ౦ది౦చే దిశగా కృషి చేస్తో౦దని అన్నారు. ఇప్పటి వరకు 32000 మ౦ది భూ స౦బ౦ధ వృత్తి నిపుణులు ఈ శిక్షణ స౦స్థ ద్వారా లబ్ధి పొ౦దినట్లు ఆయన తెలిపారు. ఈ శిక్షణ స౦స్థ అనుబ౦ధ ప్రా౦తీయ శిక్షణ విభాగాలు నాగపూర్,కోలకత్తా, లక్నో, జైపూర్ మరియు షిల్లా౦గ్ లలో ఉన్నాయని, నాలుగు క్షేత్ర స్థాయి శిక్షణ కే౦ద్రాలు కూడా ఏర్పాటు చేసినట్లు ఆయన తెలిపారు.
భారత విదేశీ వ్యవహారాల మ౦త్రిత్వ శాఖ ఆధ్వర్య౦లో జరిగే అ౦తర్జాతీయ భూగర్భ శాస్త్రవేత్తల శిక్షణ కార్యక్రమ౦ భూ విజ్ఞాన సర్వేక్షణ శిక్షణ స౦స్థ ప్రధాన కార్యక్రమమని, ఈ మధ్య కాల౦లో అ౦తర్జాతీయ విద్యార్థులు కనబరుస్తోన్న ఆసక్తి, డిమా౦డి కి అనుగుణ౦గా శిక్షణ సదుపాయాలు కల్పి౦చినట్లు, ఇప్పటివరకు ప్రప౦చ నలుమూలల ను౦డి దాదాపు 62 దేశాలకు చె౦దిన 433 మ౦ది అ౦తర్జాతీయ విద్యార్థులు ఈ స౦స్థ ద్వారా శిక్షణ పొ౦దినట్లు వె౦కటేశ్వర రావు తెలిపారు.
ఇటీవలి కాల౦లో భారతీయ భూ విజ్ఞాన సర్వేక్షణ శిక్షణ స౦స్థ " భూవిస౦వాద్" అనే కార్యక్రమ౦ ద్వారా వివిధ విశ్వవిద్యాలయ అధ్యాపకులకు, విధ్యార్థులకు శిక్షణా మరియు అవగాహన తరగతులు నిర్వహిస్తున్నట్లు, ఇప్పటివరకు దాదాపు 2,500మ౦ది విద్యార్థులు, అధ్యాపకులు ఈ కార్యక్రమ౦ ద్వారా లబ్ధి పొ౦దినట్లు వె౦కటేశ్వర రావు తెలిపారు.భారతీయ భూ విజ్ఞాన సర్వేక్షణ శిక్షణ స౦స్థ, " అ౦దరికీ శిక్షణ మరియు సామర్థ్య౦ పె౦పొ౦ది౦చుట" అనే నినాదముతో సేవ అ౦దిస్తో౦దని, ఈ శిక్షణ స౦స్థ అ౦ది౦చిన వివిధ శిక్షణ కార్యక్రమాలు వివిధ భూగర్భ శాస్త్రవేత్తలకు వారి ఖనిజాన్వేషణలో మరియు ప్రతిష్టాత్మక మౌళిక సదుపాయాల ప్రాజెక్టులు పూర్తి చేయటానికి ఉపయోగకర౦గా ఉ౦టాయని ఆయన అన్నారు.
ఈ కార్యక్రమ౦లో పాల్గొన్న జి.ఎస్.ఐ డైరెక్టర్ డా. తారక్ నాథ్ పాల్ మాట్లాడుతూ యువత లో భూగర్భ విజ్ఞాన శాస్త్రం గురి౦చి ఆసక్తి ఏర్పరచేలా శిక్షణా కార్యక్రమాలు నిర్వహిస్తున్నామని అన్నారు.
విద్యుత్తు మంత్రిత్వ శాఖ
ఎన్హెచ్పిసీకి చెందిన 510 ఎండబ్లూ తీస్తా-V పవర్ స్టేషన్, సిక్కింకు ఇంటర్నేషనల్ హైడ్రోపవర్ అసోసియేషన్  ద్వారా 'బ్లూ ప్లానెట్ ప్రైజ్'
ఎన్హెచ్పిసీకి చెందిన 510 మెగావాట్ల తీస్తా-V పవర్ స్టేషన్ హిమాలయ రాష్ట్రమైన సిక్కింలో ఉంది. 120 దేశాలలో కార్యకలాపాలు నిర్వహిస్తున్న లండన్ ఆధారిత లాభాపేక్షలేని సభ్యత్వ సంఘమైన ఇంటర్నేషనల్ హైడ్రోపవర్ అసోసియేషన్  ఈ కేంద్రాన్ని ప్రతిష్టాత్మక బ్లూ ప్లానెట్ ప్రైజ్తో సత్కరించింది. ఈ పవర్ స్టేషన్ను ఎన్హెచ్పిసి నిర్మించింది. ఆ సంస్థ యాజమాన్యంలోనే ఉంటూ నిర్వహించబడుతుంది. వరల్డ్ హైడ్రోపవర్ కాంగ్రెస్- 2021 సందర్భంగా నిన్న తీస్టా-V పవర్ స్టేషన్కు అవార్డు ప్రకటించబడింది. 2019 లో ఐహెచ్ఎ గుర్తింపు పొందిన లీడ్ అసెస్సర్ల బృందం ఆపరేషన్ ద్వారా చేపట్టిన సుస్థిరత అంచనా ఆధారంగా అవార్డును తీస్తా-V పవర్ స్టేషన్కు ప్రదానం చేశారు. ఐహెచ్ఏ యొక్క హైడ్రోపవర్ సస్టైనబిలిటీ అసెస్మెంట్ ప్రోటోకాల్  స్టేజ్ టూల్.
ఐహెచ్ఏ మెంబర్షిప్లో ప్రముఖ జలవిద్యుత్ యజమానులు మరియు ఆపరేటర్లు, డెవలపర్లు, డిజైనర్లు, సరఫరాదారులు మరియు కన్సల్టెంట్లు ఉన్నారు. ఐహెచ్ఏ బ్లూ ప్లానెట్ ప్రైజ్ స్థిరమైన అభివృద్ధిలో అత్యుత్తమతను ప్రదర్శించే జలవిద్యుత్ ప్రాజెక్టులకు ఇవ్వబడుతుంది. హైడ్రోపవర్ సస్టైనబిలిటీ అసెస్మెంట్ ప్రోటోకాల్  జలవిద్యుత్ ప్రాజెక్టుల స్థిరత్వాన్ని కొలిచే ప్రముఖ అంతర్జాతీయ సాధనం. పర్యావరణ, సామాజిక, సాంకేతిక మరియు పరిపాలన ప్రమాణాల సమగ్ర శ్రేణికి సంబంధించి జలవిద్యుత్ ప్రాజెక్ట్ పనితీరును బెంచ్మార్క్ చేయడానికి ఇది ఒక మార్గాన్ని అందిస్తుంది. అసెస్మెంట్లు ఆబ్జెక్టివ్ ఎవిడెన్స్పై ఆధారపడి ఉంటాయి మరియు ఫలితాలు ప్రామాణిక నివేదికలో ప్రదర్శించబడతాయి.
మంత్రిమండలి
2020-21లో జమ్ముకాశ్మీర్ లో ఆపిల్ సేకరణకు కేంద్రం అనుమతి కేంద్ర మంత్రివర్గం ఆమోదం
జమ్ముకాశ్మీర్లో ప్రస్తుత సంవత్సరం అంటే 2020-21లోకూడా రైతులకు కనీస ధరను చెల్లించి వారి నుంచి ఆపిల్ కాయలను సేకరించడానికి మార్కెట్ ఇంటర్వెన్షన్ పథకాన్ని అమలు చేయాలని కేంద్రప్రభుత్వం నిర్ణయించింది. ప్రధానమంత్రి శ్రీ నరేంద్రమోడీ అధ్యక్షతన ఈ రోజు సమావేశమైన కేంద్ర మంత్రివర్గం ఈ నిర్ణయాన్ని తీసుకొంది. గత సీజన్లో అంటే 2019-20లో అమలు చేసిన నియమనిబంధనలను ఈ ఏడాది కూడా వర్తింపచేసి పథకాన్ని అమలు చేయాలని మంత్రివర్గ సమావేశం నిర్ణయించింది. పంట సేకరణ కార్యక్రమాన్నిరాష్ట్ర ప్రణాళిక మరియు మార్కెటింగ్ డైరెక్టరేట్, రాష్ట్ర ఉద్యానవన శాఖ మరియు జమ్ముకాశ్మీర్ ఉద్యానవన ప్రాసెసింగ్ అండ్ మార్కెటింగ్ కార్పొరేషన్  ల ద్వారా కేంద్ర ప్రభుత్వ సంస్థ అయిన జాతీయ వ్యవసాయ మార్కెటింగ్ సమాఖ్య  అమలు చేసి రైతుల నుంచి ఆపిల్ పంటను కొనుగోలు చేస్తుంది. ఆపిల్ రైతుల ఖాతాలలోకి డైరెక్ట్ బెనిఫిట్ ట్రాన్స్ఫర్ ) ద్వారా చెల్లింపులు జరుగుతాయి. ఈ పధకం కింది 12 లక్షల మిలియన్ టన్నుల పంటను సేకరించడానికి అవకాశం ఉంది .
కార్యక్రమాన్ని అమలుకు 2,500 కోట్ల రూపాయల ప్రభుత్వ హామీని ఉపయోగించడానికి నాఫెడ్ కు అనుమతి ఇస్తారు. ఈ కార్యక్రమాన్ని అమలు చేయడం వల్ల ఒకవేళ నష్టం వాటిల్లితే దానిని కేంద్ర ప్రభుత్వం మరియు జమ్ముకాశ్మీర్ కేంద్రపాలిత ప్రాంతం చెరి సగం భరిస్తాయి.
వివిధ రకాల ఆపిల్ కాయలకు ధరలను నిర్ణయించడానికి గత సీజన్లో ఏర్పాటైన అధికార కమిటీ ఈ సీజన్లో కూడా కొనసాగుతుంది. గుర్తించిన సంతలలో కనీస సౌకర్యాలను కల్పించే భాద్యతను కేంద్ర పాలిత జమ్ముకాశ్మీర్ యంత్రాంగం చేపడుతుంది.
కార్యక్రమం సజావుగా ఎలాంటి సమస్యలు లేకుండా అమలు చేయడానికి తీసుకోవలసిన చర్యలను కేంద్ర కేబినెట్ కార్యదర్శి , రాష్ట్రంలో ముఖ్య కార్యదర్శి అధ్యక్షతన ఏర్పాటు అయ్యే సమన్వయ కమిటీలు పర్యవేక్షిస్తాయి.
ఆపిల్ పంటను సేకరించాలన్న కేంద్ర నిర్ణయంవల్ల తమ పంటలను విక్రయించడానికి రైతులకు సరైన వేదిక అందుబాటులోకి వస్తుంది. స్థానిక ప్రజలకు ఉపాధి అవకాశాలు లభిస్తాయి. రైతులకు వారు పండించే ఆపిల్ కు గిట్టుబాటు ధర లభించడంవల్ల జమ్ముకాశ్మీర్ రాష్ట్ర ఆదాయం గణనీయంగా పెరుగుతుంది.
మహిళా, శిశు అభివృద్ధి మంత్రిత్వ శాఖ
కోవిడ్-19 సంక్షోభంలో ఆరోగ్య సేవలు
కోవిడ్ సంక్షోభ సమయంలో ప్రభుత్వం క్రమం తప్పకుండా రాష్ట్రాలు, కేంద్రపాలిత ప్రాంతాలతో చర్చిస్తూ పరిస్థితిని ఎప్పటికప్పుడు అంచనా వేస్తూ వస్తోంది. మహిళలు, పిల్లల పౌష్టికాహార పరిస్థితిని మెరుగుపరచటానికి మహిళ, శిశుఅభివృద్ధి మంత్రిత్వశాఖ అంగన్వాడీ కేంద్రాల ద్వారా అనుబంధ పౌష్ఠికాహార పథకాన్ని అమలు చేస్తూ వస్తోంది. సమీకృత బాలల అభివృద్ధి సేవల  కింద ఆరు నెలలు మొదలుకొని ఆరేళ్ళ పిల్లల దాకా, గర్భిణులకు, పాలిచ్చే తల్లులు, బడిమానేసిన 11-14 ఏళ్ళ బాలికలు పౌష్ఠికాహారం అందుకుంటారు.
వైపరీత్యాల నిర్వహణ చట్టం కింద హోం మంత్రిత్వశాఖ జారీచేసిన మార్గదర్శకాల ప్రకారం దేశ వ్యాప్తంగా ఉన్న అన్ని అంగన్వాడీ కేంద్రాలూ కోవిడ్ నివారన చర్యల్లో భాగంగా మూతపడ్దాయి. అయితే, అంగన్వాడీ లబ్ధిదారులకు నిరాటంకంగా పౌష్టికాహారం అందటానికి అంగన్వాడీ వర్కర్లు, సహాయకులు ఇంటింటికీ వెళ్ళి పౌష్ఠికాహారం అందించారు.ఈ మంత్రిత్వశాఖ రాష్ట్రాలకు, కేంద్రపాలిత ప్రాంతాలకు తగిన ఆదేశాలిస్తూ, ప్రతి పదిహేను రోజులకొకసారి అంగన్వాడీ వర్కర్ల ద్వారా పౌష్టికాహారం ఇంటిదగ్గరే అందేలా చూడాలని చెప్పింది. అంగన్వాడీ సిబ్బంది మరోవైపు కోవిడ్ కేసులమీద నిఘాపెట్టి బాధితులను గుర్తించటం, అందరికీ అవగాహన పెంచటం సహా అప్పగించిన అన్ని పనుల మీద దృష్టిపెట్టారు.
గర్భధారణ, మాతృత్వ, శిశు, బాలికల ఆరోగ్యం, పౌష్ఠికాహార సేవలు అందించటం మీద ఆరోగ్య, కుటుంబ సంక్షేమ మంత్రిత్వశాఖ మార్గదర్శకాలు జారీ చేసింది. రాష్ట్రాలు, కేంద్రపాలిత ప్రాంతాలు వీటిని ఒక ఉద్యమ తరహాలో చేపట్టి విటమిన్ ఎ అందుబాటు, డయేరియా నియంత్రణ పక్షం పాటించటం, పొట్టలో పురుగుల నిర్మూలన, అనీమియా మీద అవగాహన లాంటివి సమర్థంగా నిర్వహిస్తూ వస్తున్నారు. స్థానిక పరిస్థితులకు తగినట్టుగా నిత్యావసరాలను ఇళ్లదగ్గరే అందించటం, కొన్ని చోట్ల ఆరోగ్య కార్యకర్తలు ఇంటింటికీ వెళ్ళి రావటం కూడా అందులో ఉన్నాయి.
కేంద్ర మహిళ, శిశుఅభివృద్ధి శాఖామంత్రి శ్రీమతి స్మృతి జుబిన్ ఇరానీ ఈ రోజు లోక్ సభకు ఇచ్చిన లిఖితపూర్వక సమాధానంలోని సమాచారం ఇది.
ఆరోగ్య, కుటుంబ సంక్షేమ మంత్రిత్వ శాఖ
219.15 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.11 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 26,509
గత 24 గంటల్లో నమోదయిన కొత్త కేసులు 2,786
ప్రస్తుత రికవరీ రేటు 98.76%
వారపు పాజిటివిటీ రేటు 1.05%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.15 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.11 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415293
|
|
రెండో డోసు
|
|
10119809
|
|
ముందు జాగ్రత్త డోసు
|
|
7049964
|
|
ఫ్రంట్లైన్ సిబ్బంది
|
|
మొదటి డోసు
|
|
18436985
|
|
రెండో డోసు
|
|
17718153
|
|
ముందు జాగ్రత్త డోసు
|
|
13701961
|
|
12-14 ఏళ్ల వారు
|
|
మొదటి డోసు
|
|
41104996
|
|
రెండో డోసు
|
|
32009908
|
|
15-18 ఏళ్ల వారు
|
|
మొదటి డోసు
|
|
61974140
|
|
రెండో డోసు
|
|
53195854
|
|
18-44 ఏళ్ల వారు
|
|
మొదటి డోసు
|
|
561352552
|
|
రెండో డోసు
|
|
516061306
|
|
ముందు జాగ్రత్త డోసు
|
|
98588987
|
|
45-59 ఏళ్ల వారు
|
|
మొదటి డోసు
|
|
204040458
|
|
రెండో డోసు
|
|
197024817
|
|
ముందు జాగ్రత్త డోసు
|
|
49936055
|
|
60 ఏళ్లు పైబడినవారు
|
|
మొదటి డోసు
|
|
127675835
|
|
రెండో డోసు
|
|
123184640
|
|
ముందు జాగ్రత్త డోసు
|
|
47947568
|
|
ముందు జాగ్రత్త డోసులు
|
|
21,72,24,535
|
|
మొత్తం డోసులు
|
|
2,19,15,39,281
దేశవ్యాప్త క్రియాశీల కేసుల సంఖ్య 26,509. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 2,557 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,65,963 కి పెరిగింది.
గత 24 గంటల్లో 2,786 కొత్త కేసులు నమోదయ్యాయి.
గత 24 గంటల్లో మొత్తం 2,57,965 పరీక్షలు చేశారు. దేశవ్యాప్తంగా ఇప్పటివరకు 89.78 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.05 శాతంగా, రోజువారీ పాజిటివిటీ రేటు 1.08 శాతంగా నమోదయ్యాయి.
వాణిజ్యం, పరిశ్రమల మంత్రిత్వ శాఖ
ముంబైలో సమావేశం కానున్న వాణిజ్యం, పెట్టుబడిపై ఏర్పాటైన జీ-20 వర్కింగ్ గ్రూప్
భారతదేశం అధ్యక్షతన జీ-20 లో వాణిజ్యం, పెట్టుబడిపై ఏర్పాటైన గ్రూప్ తొలి సమావేశం ముంబై లో 28, 29,30 తేదీల్లో జరగనున్నది. మూడు రోజుల పాటు జరిగే సమావేశానికి జీ-20 సభ్య దేశాలు, ఆహ్వానిత దేశాలు, ప్రాంతీయ గ్రూపులు, అంతర్జాతీయ సంస్థలకు చెందిన దాదాపు 100 మంది ప్రతినిధులు హాజరవుతారు. ప్రపంచ వాణిజ్య, పెట్టుబడి రంగాల అభివృద్ధికి అమలు చేయాల్సిన చర్యలను సమావేశంలో చర్చిస్తారు.
ముంబై తాజ్ ల్యాండ్స్ ఎండ్ బాల్ రూంలో మొదటి రోజున ' ట్రేడ్ ఫైనాన్స్' అంశంపై సదస్సు జరుగుతుంది. దీనిలో వాణిజ్య పెట్టుబడి లోటు పూడ్చే అంశంలో బ్యాంకులు, ఆర్థిక సంస్థలు, డెవలప్మెంట్ ఫైనాన్స్ సంస్థలు,ఎగుమతి పరపతి సంస్థల పాత్ర , డిజిటలైజేషన్ , ఫిన్టెక్ ద్వారా వాణిజ్య అవసరాలు ఎలా తీర్చ వచ్చు అనే అంశంపై రెండు ప్యానల్ చర్చలు జరుగుతాయి. దీని తర్వాత ప్రతినిధులు భారత్ డైమండ్ బోర్స్లో పర్యటిస్తారు.
2023 మార్చి 29న కేంద్ర వాణిజ్యం, పరిశ్రమల శాఖ మంత్రి వాణిజ్యం, పెట్టుబడిపై ఏర్పాటైన జీ-20 వర్కింగ్ గ్రూప్ సమావేశాలను ప్రారంభిస్తారు.
అనంతరం అభివృద్ధి, సంక్షేమం కోసం వాణిజ్య కార్యక్రమాలను విస్తరించడానికి అమలు చేయాల్సిన చర్యలు, పటిష్ట ప్రపంచ స్థాయి విలువ ఆధారిత వ్యవస్థ అభివృద్ధి పై రెండు సమావేశాలు జరుగుతాయి. సమగ్ర విలువ ఆధారిత వ్యవస్థను అభివృద్ధి చేయడం, విలువ ఆధారిత వ్యవస్థలో అభివృద్ధి చెందుతున్న దేశాలు గ్లోబల్ సౌత్ భాగస్వామ్యాన్ని పెంచడం, విలువ ఆధారిత వ్యవస్థ సమగ్ర అభివృద్ధి కోసం పని చేయడం, భవిష్యత్తు సవాళ్లను తట్టుకుని మనుగడ సాగించే విలువ ఆధారిత వ్యవస్థ రూపొందించడం కోసం ప్రపంచ దేశాల మధ్య సమన్వయం సాధించే అంశాలకు చర్చల్లో ప్రాధాన్యత ఇస్తారు.
ప్రపంచ వాణిజ్య రంగంలో ఎంఎస్ఎంఈ రంగానికి ప్రాధాన్యత లభించేలా చూసేందుకు అమలు చేయాల్సిన చర్యలు, పటిష్ట రవాణా వ్యవస్థ అభివృద్ధి అమలు చేయాల్సిన చర్యలపై ముగింపు రోజున రెండు సమావేశాలు నిర్వహిస్తారు. గతంలో జీ-20 అధ్యక్ష హోదాలో ఇతర దేశాలు తీసుకున్న చర్యలను కొనసాగిస్తూ ఎంఎస్ఎంఈ రంగానికి ప్రాధాన్యత ఇవ్వాలని నిర్ణయించారు. అభివృద్ధి చెందిన దేశాలు, అభివృద్ధి చెందుతున్న దేశాల ప్రజలకు జీవనోపాధి అందించే అంశంలో ఎంఎస్ఎంఈ పోషిస్తున్న పాత్రను గుర్తించి ఈ నిర్ణయం తీసుకున్నారు. జాతీయ, అంతర్జాతీయ స్థాయిలో రవాణా ఖర్చు తగ్గించడానికి దోహదపడే పటిష్ట రవాణా వ్యవస్థను అభివృద్ధి చేసే అంశానికి జీ-20 సదస్సు ప్రాధాన్యత ఇచ్చి చర్చలు జరుపుతుంది.
ప్రపంచ వాణిజ్య, పెట్టుబడి రంగాలను అభివృద్ధి చేయడానికి సంఘటితంగా పటిష్ట చర్యలు అమలు జరగాలని భారతదేశం భావిస్తోంది. దీనికోసం వసుదైక కుటుంబం స్ఫూర్తితో అందుబాటులో ఉన్న అన్ని అవకాశాలు ఉపయోగించుకుని ఉమ్మడి పరిష్కార మార్గాలు సిద్ధం చేయాలని జీ-20 అధ్యక్ష హోదాలో భారతదేశం నిర్ణయించింది.
ప్రధాన మంత్రి కార్యాలయం
పోర్బందర్లోని మహాత్మాగాంధీ నివాసం నుంచి నేర్చుకోదగిన అంశంపై వ్యాసాన్ని పంచుకున్న ప్రధానమంత్రి
ప్రధానమంత్రి శ్రీ నరేంద్ర మోదీ పోర్బందర్లోని మహాత్మాగాంధీ నివాసం నుంచి నేర్చుకోదగిన అంశంపై వ్యాసాన్ని ప్రజలతో పంచుకున్నారు.
ఈ మేరకు ‘మోదీ ఆర్కైవ్’ ఒక వ్యాఖ్యను ప్రస్తావిస్తూ ట్వీట్ చేసిన సందేశంలో:
“మీకు తెలుసా... పోర్బందర్లోని మహాత్మాగాంధీ నివాసం జల సంరక్షణపై మనకు మంచి పాఠం నేర్పుతుంది. ఈ వ్యాసాన్ని కింది లింకుద్వారా చదివితే మీరంతా తప్పక ఆనందిస్తారు
https://www.narendramodi.in/what-gandhi-ji-s-home-in-porbandar-teaches-us-532460” అని అందులో పేర్కొన్నారు.
(